Karrierekompetanse

Karrierekompetanse (eller karriereferdigheter; engelsk CMS - Career management skills) er et samlebegrep for all kompetanse du trenger for å få en jobb, beholde en jobb og utvikle deg i jobben gjennom hele yrkeslivet.

De forskjellige kompetansene som hører inn under dette området er gjerne samlet og systematisert i et rammeverk for karrierekompetanse. Det første rammeverket av denne typen ble laget av NOICC - The National Occupational Information Coordinating Committee i USA. Rammeverket, kalt NCDG - National Career Development guidelines  var resultatet av et langvarig arbeid, hvor et bredt sammensatt utvalg av karriereteoretikere, karrierepraktikere og karriereveiledningsorganisasjoner samarbeidet for å utvikle rammeverket

Hovedområder i karrierekompetanserammeverk 

Det er i dag bred enighet (ibid.) om at hovedområdene i karriereferdighetsperspektivet kan deles inn i tre, selv om de navngis noe forskjellig:
 Personlig ledelse og utvikling (Personal management and development)
 Lærings- og arbeidsutforsking (Learning and work exploration)
 Karriereutviklingsferdigheter (Career development skills)

De to første områdene følger Parsons  tradisjonelle rammeverk, mens det tredje området omhandler ferdigheter for å bygge, håndtere og utvikle karrieren gjennom livsløpet. Det er mest vanlig å dele de tre områdene inn i til sammen 11 underområder, som igjen er oppdelt i utviklingsfaser gjennom livsløpet, slik at man får en matrise over karrierekompetanse i et livsløpsperspektiv.

Rammeverk for karrierekompetanse i Norge 

Bransjeforeningen Arbeid & Inkludering i NHO Service  gjennomførte i 2015-2016 et prosjekt for å teste ut det australske rammeverket for karrierekompetanse , og har på bakgrunn av dette utviklet et eget rammeverk for karrierekompetanse. 

I 2018 jobber Kompetanse Norge videre med karrierekompetanse. Kunnskapsdepartementet har gitt Kompetanse Norge i oppdrag å utvikle et nasjonalt kvalitetsrammeverk for karriereveiledning . Et felles rammeverk er planlagt lansert rundt januar 2020. Karrierekompetansedelen av rammeverket kalles "Karriereknappene" og angir 5 hovedområder for karrierekompetanse. 

Karriereverktøy  har i 2020 utviklet Karrierestyrker  som er et rammeverk for Karrierekompetanse som er utviklet på bakgrunn av analyse av innhold i alle tidligere internasjonale karrierekompetanserammeverk og "employability skills framworks"

Referanser 

Arbeidsliv